Jon Jæger Gåsvatn

Jon Jæger Gåsvatn (født 19. juni 1954 i Drøbak) er en norsk politiker (FrP). Han ble innvalgt på Stortinget fra Østfold i 2005 og gjenvalgt i 2009. Han var varerepresentant i perioden 1993–97. 

Jon J. Gåsvatn er født i Frogn og flyttet til Østfold i 1965. Han har bodd både i Fredrikstad og Sarpsborg, men er nå bosatt i Brevik i Sarpsborg. Han har tidligere vært en aktiv musiker og har blant annet spilt trombone i danseorkesteret Rainbow, som er mest kjent for låten «Bye Bye Baby Goodbye». Gåsvatn var tidlig aktiv i fagorganisasjoner i musikkmiljøet i Østfold.

Han er utdannet bioingeniør, og har arbeidet ved sykehuset i Østfold siden 1976. Han gikk i 2001 over til å bli virksomhetsleder på Tingvoll sykehjem i Sarpsborg. Etter stortingsperioden har han arbeidet som spesialrådgiver i administrasjonen ved sykehuset Østfold, spesielt med oppgaver som angår samhandlingsreformen

Gåsvatn har vært medlem av kommunestyret i Sarpsborg og av Østfold fylkesting. Han har hatt en rekke verv i Fremskrittspartiet.

Han er gift med FrP-kollega Monica Carmen Gåsvatn.

Stortingskomiteer 
 2009–: medlem av helse- og omsorgskomiteen
 2005–09: medlem av kirke-, utdannings- og forskningskomiteen

Referanser

Eksterne lenker 
 
 
 Fremskrittspartiet - Biografi

Stortingsrepresentanter 2005–2009
Stortingsrepresentanter fra FrP
Stortingsrepresentanter for Østfold
Lokalpolitikere i Sarpsborg
FrP-politikere i Østfold
Personer fra Frogn kommune
Personer fra Sarpsborg kommune